Ludovik, kralj Španije
Ludovik (25. august 1707 - 31. august 1724) je bio drugi kralj Španije iz dinastije Burbon. Rođen je kao najstariji sin Filipa V, prvog Burbonca na španskom tronu, i njegove prve supruge, Marije Ludovike Savojske. Dana 20. januara 1772. oženio je Ludoviku Elizabetu Orleansku, trinaestogodišnju kćerku Filipa II, vojvode od Orléansa. Ludoviki Elizabeti se nisu sviđale religiozne navike Španaca, koje je i ona kao kraljica morala prihvatiti, pa je često bila u svađi sa mužem. Slabo obrazovana Ludovika Elizabeta smatrana je i priprostom. Ludovikova vladavina trajala je nešto više od sedam mjeseci, počevši 15. januara 1724. godine abdikacijom njegovog oca Filipa V, pa do njegove smrti od variola 31. augusta iste godine. Novčići sa njegovim likom, kovani u Meksiku, nikada nisu stigli do španske obale, pošto se brod koji ih je nosio nasukao kod Kariba.